ปกติชอบทานอาหารญี่ปุ่นมากพอสมควร วันนี้ว่าจะไปทานโคโค่แต่ว่าเพื่อนที่มาด้วยทานไปแล้วเลยมองร้านที่อยู่ใกล้แทนนั้นก็คือร้าน Ootoya (Ootoya Kitchen) 

ซึ่งราคาต่อจานอยู่ที่ 130-250 บาท ซึ่งถ้าถามโดยส่วนตัวราคาไม่ถือว่าแพงมากและรับได้ (ในส่วนของ Ootoya Kitchen จะไม่มี Service + VAT) 

ซึ่งในวันนี้มาทานทั้งสิ้นสองเมนู ได้แก่ "B4 Katasudon" ราคา 160 บาท และ "A8 Shake (แซลม่อนย่าง)" 190 บาท

ภายในร้านทำเหมือนร้านเป็นร้านฟาสฟูด (ซึ่งเข้าใจว่ามาจากการเติมคำว่า 'Kitchen') ซึ่งเน้นรวดเร็วและง่ายๆ
อุปกรณ์ที่ใช้ในการรับประทานค่อนข้างสะอาด

Katasudon
คุณภาพของ Katasudon ค่อนข้างทำให้ผิดหวังพอสมควรเมื่อเทียบกับร้านอื่นๆที่ราคาใกล้เคียงกัน
1.เนื้อหมูทอด ไม่กรอบ เหมือนทอดจนน้ำมันท่วมๆและไม่ยอมทำให้น้ำมันออก
2.ไข่สุกเกินไป ผมนึกว่ากินไข่ทอดอยู่...
3.เนื้อหมูรสชาติไม่ค่อยมีรสชาติเท่าไร

แซลม่อนย่าง
ผิดหวังมากๆเพราะแซลม่อนไม่สดเลย (มาทานวันที่ July 6,2013 7:34) รสชาติคล้ายกับแซลม่อนเวฟ........


เมื่อก่อนผมชอบร้านนี้มากครับ จะให้สาม-สี่ดาวแต่พอมาทานแล้วขอให้แค่ 2 ดาวนะครับ
ไม่ประทับใจเลยครับ

คุณหมาป่า